GiliGold/VAD_KnessetCorpus huggingface dataset:
מוטי אלימלך: כל מה שקשור להקמת החממות, שזה מקים החקלאי בעצמו זו סוגיה שנמצאת כרגע בדיון והיא צריכה להיות מושלמת באמצעות ההמלצה של משרד החקלאות ואנחנו מצטרפים אליה, כדי לעזור לחקלאי שיהיה מסוגל להקים את המשק שלו.
זאב אלקין: לאותם 40 משפחות, על איזה- - -
מוטי אלימלך: אין קשר בין הכסף הזה לבין הקמת החממה.
מוטי אלימלך: אין קשר.
ליאור כלפה: מנהלת סל"ע תומכת בתיקון החוק בנושא החקלאי שצריך לראות לאיזה כלים אנחנו מדברים.
ליאור כלפה: אני יודע שמשבוע שעבר, הפגישה שהייתה לאביגדור יצחקי ולאורי אריאל עם רענן בינור סוכם להוציא את הסעיף הזה שקשור לשכר דירה ולהעביר אותו בהחלטת ממשלה, להעביר אותו באופן נפרד, לא בנפרד.
ליאור כלפה: כדי שנבין את זה, אני רגע מסתכל מהצד בהתנהלות לגבי ההצעה לתיקון החוק ה..
ליאור כלפה: להערכתי כרגע, הלא מקצועית, אני לא מכיר בטח את החוקים זה יכול גם לעבור לקראת, למושב הקיץ של הכנסת והנושא הזה יש לו השלכות על א' הפרנסה, ב' לאחידות הנפש ולבריאות המשפחה וכדומה.
ליאור כלפה: אם יש כבר הסכמה של מנהלת סל"ע, לא נשאר, עלתה הצעה של תיקון חוק יוגש לעיניים של החקלאים הנוגעים בדבר, יתנו את ההערות שלהם עם היועץ המשפטי שלהם ויורץ במקביל.
דודו מיכאלי: שיהיה ברור, שהסיפור הזה של ה- 32 מיליון זה אותו סכום שהיה צריך להיות ביום הגירוש מוכן לכל אחד אדמה שלו, לאיפה הוא הולך.
דודו מיכאלי: זה היה צריך להיות ברור.
דודו מיכאלי: אחרי ביצוע.
דודו מיכאלי: ונאמר שבוצע.
דודו מיכאלי: לנו נאמר שבוצע.
דודו מיכאלי: שיש אדמות, שיש פתרון חקלאי לכל מתיישב.
דודו מיכאלי: ואז הבעיה באמת הייתה רק לבוא ולהרכיב.
דודו מיכאלי: זה נעשה היום, שנה וחצי אחרי.
יורם מוסבי: ציטוט קטן מאותה אמירה של השופטים שישבו איתנו בבג"ץ שבא ואמר האם מדינת ישראל אתם לא יכולים לקחת אנשים להגיד שיש להם פתרון כי אין להם פתרון.
יורם מוסבי: וראי איך המדינה מגיבה.
יורם מוסבי: "המדינה פועלת כדי לאפשר הקצאת נחלות חלופיות לחקלאים המפונים כך שיש לקוות ..
יורם מוסבי: של העותרים לא יוכלו להמשיך לעסוק בחקלאות לאחר הפינוי יתבדה".
מוטי אלימלך: הישובים צמודי חקלאות יש לנו כרגע שני ישובים בנגב חלוצית היא אחת וארבע שהם גרים בזמני.
מוטי אלימלך: שהם התחילו לעבד את האדמות שלהם צמוד לישובים החדשים.
מוטי אלימלך: זו קבוצה אחת.
אורי אלדד: זה פתרון לכמה אנשים שהוכרו כחקלאים?
מוטי אלימלך: בתוך הקבוצה שם, כרגע בין 4 ל-5 חקלאים שם עובדים ויד בנימין, הקבוצה יד בנימין היא קבוצה של גני טל הקבוצה שם כולם יקבלו אדמה באזור הבית, בחפץ חיים.
מוטי אלימלך: אין לי את המספרים.
מוטי אלימלך: כל החקלאים שיהיו בחפץ חיים מגני טל יקבלו אדמה באזור המגורים ויהיה להם פתרון צמוד.
מוטי אלימלך: החקלאים של אמציה, שאנחנו מקווים שגם הם נפתור את בעיית הקבע שלהם באמציה יקבלו אדמה באזור לכיש.
מוטי אלימלך: כמה שניתן באזור הבית, לפחות אלף דונם, באזור הבית והקבוצה של.
קריאה: כמה חקלאים יש באמציה?
מוטי אלימלך: באמציה יש סדר גודל של 13 חקלאים פעילים.
מוטי אלימלך: 13 חקלאים הם באגודה שאנחנו מכירים.
מוטי אלימלך: באמציה זה המספר.
מוטי אלימלך: הקבוצה הגדולה, הקבוצה של גני טל, הגדולה שהולכת לניצן וניצנים אמרנו לא היה לנו פתרון צמוד לבית.
מוטי אלימלך: הפתרונות הם בדרום וחלקם הולכים, חלקם עובדים כבר בזיקים וחלקם יצטרפו לקבוצה של מרחב זיקים ודרומה.
מוטי אלימלך: כרגע רשומים 40 חקלאים מסומנים.
מוטי אלימלך: אם מישהו ירצה להצטרף יש לנו עוד נקודות כאלה באזור של זיקים, נוכל לממש אותם אבל כל קרקע שניתן זה בהתאם לרשימת המצטרפים.
מוטי אלימלך: אנחנו לא נרכוש קרקע שאנחנו יודעים שאין לה- - -
עמירה דותן: עדיין יש פער גדול מאוד בין המספר,
מוטי אלימלך: מתוך ה- 179 כרגע אנחנו יודעים, ממה שאנחנו יודעים שהצהירו שהם רוצים לחזור לעבודה ודיווח גם שהם רוצים קרקע, סדר גודל של 65 חקלאים.
מוטי אלימלך: זה המספר שאנחנו מכירים.
יורם מוסבי: ברשותכם, יש משהו שהוא עובדתי אי אפשר לפסוח עליו וזה עובדה.
יורם מוסבי: לפני ההתנתקות, שלושה חודשים לפני ההתנתקות מנהלת סל"ע – משרד החקלאות פיקסס לכל יישוב ויישוב, למזכירות שלו, טופסולוגיה מסודרת.
יורם מוסבי: ראו אתם חקלאים, אתם מבקשים קרקעות אנא ציינו מי אתה, מה אתה, כמה דונמים עיבדת, איזו מכסת מים הייתה לך כן והאם אתה רוצה קרקע.
יורם מוסבי: יושב פה גזבר של מושב בדולח.
יורם מוסבי: מיכאל היה?
יורם מוסבי: כל היישובים מילאו את הטפסים?
יורם מוסבי: אנחנו יודעים שכל היישובים מילאו את הטפסים.
יורם מוסבי: אני מדבר שלושה חודשים לפני ההתנתקות.
יורם מוסבי: אני יודע, בשיחות שהיו לי עם כל גזברי היישובים שכולם עשו את זה אחד לאחד ועובדה לכולם יש ספר מסודר.
יורם מוסבי: הוא הועבר לבשמת גליל מסודר.
יורם מוסבי: יודעים שכל אחד ואחד מתושבי גוש קטיף ביקש קרקע חלופית למה שהיה לו.
יורם מוסבי: זה עובדה.
מוטי אלימלך: עזוב מה היה.
יורם מוסבי: כשאתה אומר עזוב מה היה, אז מה אתה עושה?
יורם מוסבי: תראה מוטי בוא לא נתנצח כי הבעיה שלי היא לא אתך כמו שהבעיה שלך היא לא איתי.
יורם מוסבי: יש פה בעיה מרכזית מהותית חמורה מאוד, שהרי לא ייתכן שמישהו פה במדינת ישראל יעבור לסדר היום.
יורם מוסבי: אסור שזה יעבור לסדר היום.
יורם מוסבי: זה בעורקינו, זה בידינו, זה שמע, משפחות מתמוטטות.
יורם מוסבי: תסתכל זה לא אתה אישית, זה לא מנהלת סל"ע.
יורם מוסבי: זה כל המדינה מתנהלת ככה.
יורם מוסבי: תסתכל, ריבונו של עולם, תסתכלו.
יורם מוסבי: אנשים מתים לנו.
יורם מוסבי: אנשים מתים פה למה?
יורם מוסבי: כי אתם הפכתם אותי למובטל?
יורם מוסבי: אני כל תחילת עונה, אני וחבריי כל תחילת עונה לפני שמתחילה עונה, ביטוח.
יורם מוסבי: שני ביטוחים הייתי עושה.
יורם מוסבי: אין אחד פה שיש לו רכב ולא מבטח את האוטו שלו.
יורם מוסבי: אני לא מאמין שיש פה פושע אחד כזה.
יורם מוסבי: אני לא מאמין.
יורם מוסבי: כל תחילת עונה, כל חקלאי מסודר היה מרים טלפון, יש כאלו שהיו עושים שני ביטוח ויש כאלה שלא היה להם הרבה כסף היו עושים ביטוח אחד.
יורם מוסבי: כדי שחס וחלילה אם יבוא איזה נזק כלשהו אותה עונה לא תלך לו לאיבוד.
יורם מוסבי: הוא יביא פרנסה הביתה והרי מה הבאתם עלינו?
יורם מוסבי: ראה מה המדינה הביאה עלינו.
יורם מוסבי: שלוש עונות בלי פרנסה.
יורם מוסבי: איזה ביטוח הייתי עושה?
יורם מוסבי: למי הייתי מרים טלפון?
יורם מוסבי: תנו לי את הטלפון שאני ארים טלפון לעשות ביטוח על איבוד עונות.
יורם מוסבי: איבוד פרנסה.
יורם מוסבי: למה זה מגיע לי?
יורם מוסבי: למה זה מגיע לחברים שלי?
יורם מוסבי: בואו שמישהו יסביר לי, בוא ראש הממשלה.
יורם מוסבי: הנה בבקשה שיסביר לי למה זה מגיע לי.
יורם מוסבי: אני לא מבין למה זה מגיע לי?
יורם מוסבי: לא סתירה לאף אחד.
יורם מוסבי: אני לא ביקשתי את זה.
יורם מוסבי: המדינה ביקשה את זה.
יורם מוסבי: אתם הבאתם את זה עלינו, תפתרו את הבעיות.
יורם מוסבי: אני לא רוצה לעמוד בתור.
יורם מוסבי: אני וחבריי לא אמורים לעמוד בתור.
יורם מוסבי: מישהו צריך לקחת את הדבר הזה ולנער אותו.
יורם מוסבי: תנערו את הדבר הזה, תפתרו את כל המחסורים האלה.
יורם מוסבי: זה לא יכול להימשך ככה.
יורם מוסבי: איפה שאתה לא הולך, זה לא שרים בכירים, יושב רגל על רגל.
עמירה דותן: יורם, ליבי איתך, אני רוצה להתקדם.
עמירה דותן: א' נושא החקלאות מובן לי.
עמירה דותן: אני מבינה ששאר המשפחות מצפות לראות אם יש רצינות כרגע בהתנהלות של המדינה.
עמירה דותן: אם תהיה רצינות מצטרפים, אם לא תהיה רצינות נדבר.
עמירה דותן: .. הבנתי נכון?
יורם מוסבי: החקלאים רוצים להבין האם מחר להביא קבוצה.
יורם מוסבי: כי אי אפשר דבר כזה, זה פשוט אובדן.
עמירה דותן: דבר שני יש את ה- 32 מיליון שקלים האלה.
עמירה דותן: ודבר נוסף ליאור באמת נלך לחקיקה עם שר החקלאות כדי שזה יהיה מהר ולא נבזבז זמן.
אליעזר יעקב: בשבוע שעבר הייתי בפגישה עם אילן חקלאי.
אליעזר יעקב: הוא לא רוצה כסף.
אליעזר יעקב: אם המדינה הייתה לוקחת 40 דונם, קונה לו את זה ואז כל ה- 170 שאת לא רואה אותם עכשיו היו שם.
מוטי אלימלך: אני לא מקבל את העמדה הזאת.
מוטי אלימלך: שר החקלאות הוא הגורם המקצועי.
אליעזר יעקב: איפה הוא?
אליעזר יעקב: איפה מנכ"ל החקלאות.
אליעזר יעקב: האנשים האלה מקבלים משכורת לטפל בחקלאים והם מקבלי משכורת בלבד.
אליעזר יעקב: זה הכל.
אליעזר יעקב: שום דבר.
דודו מיכאלי: במשפט אחד, מה שמוטי אמר, ואתה חולק על האמירה הזאת כי באמת שר החקלאות אמון להיות,
עמירה דותן: אנחנו נזמין את שר החקלאות לוועדה.
מוטי אלימלך: הוא הגורם המקצועי, העוזר שלו הציג לנו את הפער של ה- 35%, שיבוא שיענה.
שמעון כהן: קרקעות מטעם המועצה, יש באזור 1,500 דונם קרקע חקלאית יוצאת מהכלל, קרובה לאזור הזה.
שמעון כהן: שני היישובים מוכנים לוותר עליה, רק הפער קטן בין 3,000 דולר למה שהם מבקשים הוא שונה וצריך להיות מעשי.
שמעון כהן: חייבים את הפאן הזה לסגור אותו.
עמירה דותן: מה הפער הזה?
מוטי אלימלך: המדינה הגבילה אותנו לרכוש אדמות ב- 3,000 דולר.
שמעון כהן: כן, אבל אי אפשר.
מר חג'בי: מוטי אמר שאושר לפני שבוע, שבועיים, שלושה, 32 מיליון שקל לתשתית.
מר חג'בי: זה אומר שעד שיבצעו את כל התשתיות האלה, פרט ל- 40, זה אומר שעוד שנה של פרנסה של משפחה חקלאית אין.
מר חג'בי: מישהו צריך לשאת בזה.
מר חג'בי: מדינת ישראל, מנהלת סל"ע צריכה להכיר בזה.
מר חג'בי: ומוטי אמר את זה אולי לא במילים המפורשות, הוא יכול להגיד את זה לפרוטוקול, המשפחות האלה הפסידו שלוש שנים של פרנסה.
מר חג'בי: המדינה צריכה להתחייב עכשיו, בפרוטוקול, לא יודע מי שלא יהיה שצריכים לקבל את הפיצוי.
מוטי אלימלך: חג'בי מתי מתחילה עונה?
חג'בי: באוגוסט.
עמירה דותן: סליחה, הזעקה של יורם הייתה חזקה מאוד ודיברה על זה.
עמירה דותן: אני רשמתי את הנקודה הזו את האובדן וכולי.
עמירה דותן: אני לא יודעת איזה תשובות, אנחנו גם נעשה את אותו דיון עם שר החקלאות, נדבר על זה ועם מנכ"ל ראש הממשלה.
עמירה דותן: הזעקה הייתה חזקה מאוד אין שום סיבה לפתוח את הדיון וכל מילה נוספת מיותרת.
זאב אלקין: אני לצערי חייב לצאת אבל לסיכום של הנושא הזה, הפתרון כמו שאני רואה אותו, לחשתי עכשיו לעמירה על האוזן שנקיים ישיבה דחופה של הוועדה לביקורת המדינה על הנושא הזה עם משרד החקלאות ועם מנהלת סל"ע כדי שלא יהיה- - -
קריאה: והמתיישבים
עמירה דותן: כל ישיבה אצלנו אנחנו מזמינים את המתיישבים.
זאב אלקין: ושני הנושאים שצריכים לעלות שם בעיני לדיון, אחד זה הנושא של תיקוני חקיקה.
זאב אלקין: אני לא רואה שום סיבה, ומוטי אני אומר לך חזרה, אנחנו נעלה את זה גם שם, אני גם אדבר על זה עם רענן.
זאב אלקין: אני לא רואה שום סיבה שבעולם שאם יש הסכמה גם של מנהלת וגם של משרד החקלאות שצריכים לחכות לסל החקיקה הכללי.
זאב אלקין: להערכתי הממשלה יכולה להוביל תיקוני חקיקה בנושא הזה לבד, בכביש יותר מהיר.
זאב אלקין: ושוב אני ראיתי איך שהממשלה רוצה תוך כמה שבועות עובר תיקון חקיקה מההתחלה ועד הסוף בכנסת קומפלט.
זאב אלקין: הסוגיה של הפיצוי על העונות האבודות זו סוגיה נכונה.
זאב אלקין: להערכתי זה כשלעצמו יש תיקון חקיקה.
זאב אלקין: זה מופיע כן.
זאב אלקין: אז זה נושא שהוא יעלה שם באותו דיון.
זאב אלקין: עכשיו, אני לצערי חייב לפרוש אני רק יגיד מילה אחת לגבי מגורי קבע שאני מניח שתעברו לדון בזה.
זאב אלקין: אנחנו יודעים שבשבועות האחרונים כל העסק הזה נתקע, אני מניח שיהיה עכשיו כאן דיון.
זאב אלקין: העלנו גם את הנושא הזה מול מנכ"ל משרד ראש הממשלה, לצערי כרגע בלי הצלחה ניכרת.
זאב אלקין: אני שם דברים על השולחן.
זאב אלקין: בנושא הזה יש נושאים אחרים שבהם כן הלכו לקראתנו.
זאב אלקין: בנושא הזה תיכף יתקיים כאן דיון רחב, אבל הבעיה ידוע ומה הפתרון אני לא יודע.
זאב אלקין: אולי להיות שתוך כדי הדיון תגיעו לאן שהוא אני כרגע פגשתי קיר בנושא הזה.
זאב אלקין: לא התייאשתי אבל זה איפה שהדברים עומדים כרגע באותן הבעיות שפיצצו את ההגרלה של ניצן וניצנים.
קריאה: עושים הגרלה לפני שרוכשים קרקע?
קריאה: זו בדיחה.
קריאה: זה מה שהמנהלת מבקשת, בואו תעשו הגרלות על קרקע שהמדינה לא רצתה.
קריאה: למה לא יעשו הגרלות על מגרשים חקלאים גם כן שלא קנו אותם?
קריאה: באותה מידה.
ימית: אנחנו נולדנו בנצר חזני בשנת 78, 79.
ימית: יש לנו וותק בגוש קטיף של 27 שנים שזה וותק די מכובד.
ימית: התושבים הם, אני לא יודעת בכלל איך להסביר את זה.
ימית: אנחנו כל החיים שלנו היה סביב החברה והפעילות שבגוש ופתאום אנחנו מוצאים את עצמנו מנודים מהחברה שעליה גדלנו.
ימית: הבחור הזה נמצא לא זכאי בכלל, לא לקראווילה, לא לשטח המשך.
ימית: הוא שוכר כאן בניצן ב- 450 דולר קראווילה של 60 מטר שבסכום הזה הוא יכל לשכור דירה באשקלון.
קריאה: אני בכלל לא עובד באזור.
קריאה: אני עובד בתל-אביב.
קריאה: אני נוסע לתל-אביב, אבל טוב לי כאן ואני רוצה להיות עם הקהילה שלי ואנחנו מדברים עכשיו לא על העכשיו על ה- 450 דולר שאני משלם פה, אני רוצה להראות בזה כמה חשוב לי כן להיות עם הקהילה ואנחנו מדברים על ההמשך, על הנחלות של הבנים ממשיכים שאת זה, שפה בעצם הבנו שלא יתפתחו הדברים ולא מתקדמים כי אין לבנים ממשיכים קרקעות.
ימית: אנחנו מבקשים פשוט שיהיה לנו את האפשרות לרכוש שטח עם האנשים שאיתם גדלנו.
ימית: שיאפשרו לנו, שיהיה ריאלי, שיהיה לנו אפשרי לקנות שטח.
ימית: כרגע זה לא ריאלי וזה לא אפשרי.
עמירה דותן: אני חושבת שגם לזה צריך לייחד איזה שהיא ישיבה יותר מסודרת ולא זאת אומרת גם בשולי העובדה שאנחנו נמצאים כאן, לעסוק בנושא הזה.
עמירה דותן: אני מרגישה כרגע שזה ספח למשהו יותר רציני ואתם רציניים בפני עצמכם ולכן הייתי מבקשת שנעשה על דיון בנפרד.
עמירה דותן: על כל הנושא הזה של בנים ממשיכים וכל הנושא של הדור הצעיר.
עמירה דותן: חנה אני מבקשת, ישיבה עם סל"ע.
קריאה: זו התשובה הכי טובה שיכולנו לבקש.
קריאה: עוד ועדה בשבילנו לבד.
חגית ירון: אני רוצה להעיר משהו.
חגית ירון: אני חושבת שזה, לשמוע את הילדים שלנו מדברים כך כי כמו כל אמא גם אני רוצה שהילדים שלי ירצו להמשיך את דרך חיי וזה בעצם מה שהם רוצים אבל זו גם אמירה קהילתית כי הקהילות שלנו כמו שיורם הציג פה קודם, אנחנו די מבוגרים.
חגית ירון: אנחנו זקוקים להם לא פחות משהם זקוקים לנו לכן אני לא יודעת איפה ילדיי.
חגית ירון: אני רוצה שזה יצטרף לדיון על יישוב הקבע כי זה חלק מתוך הנושא של ישובי הקבע.
עמירה דותן: אז אנחנו נעבור לישובי הקבע?
יגאל מעודד: אני רוצה משהו בקשר לישובי הקבע אחר כך יוסי ידבר לגבי השמות שזה גם חשוב מאוד ואם מישהו יכול להוסיף.
יגאל מעודד: בוועדה לביקורת המדינה רענן הבטיח שב 1.12 יהיו הגרלות.
יגאל מעודד: אני אמרתי לך שאחרי הישיבה, לא רציתי להגיד לך לפני כולם אז אמרתי לך אחרי הישיבה שב- 1.12 לא יהיו הגרלות כי את לא מודעת לכל הדברים שאנחנו מנהלים.
יגאל מעודד: אנחנו מנסים שנה וחצי כבר להוביל מהלכים כדי להגיע ליישובי קבע ואנחנו רוצים יותר ממנו, יותר מהר להגיע לשם כי המצב פה הוא קטסטרופה.
יגאל מעודד: קטסטרופה פה בניצן מבחינת קראווילות איך שאנחנו חיים.
יגאל מעודד: עכשיו, היו הסכמות, כבר היו הסכמות עם המדינה על כל התהליך של נווה דקלים במיוחד, כי אנחנו מנווה דקלים, ואז נווה דקלים גם מושבים.
יגאל מעודד: התקדמנו איתם, וכל הנושא הזה של מחיר המגרשים, דובר שמחיר מגרש קטן יעלה 35,000 דולר ומחיר של מגרש גדול יעלה 50,000 דולר.
יגאל מעודד: לפני חודש, ממש לפני חודש הייתה החלטה פתאום שמגרש קטן, אני זכאי למגרש קטן אני צריך לשלם אותו דבר כמו מחיר כמו מגרש גדול.
יגאל מעודד: כלומר, יש לנו היום ביישוב 70 או 80 משפחות, שעשינו בדיקה.
יגאל מעודד: עשינו בדיקה לקחנו רואה חשבון היה להם בתים של 70 מטר 80 מטר עשינו בדיקה, הבן אדם לא יכול לקנות את הבית שלו.
יגאל מעודד: אין לו כסף, בית טרומי 700 דולר לפי החשבון הזה שעשינו, הוא לא יכול לבנות את הבית שלו.
יגאל מעודד: באנו לרענן לפני שבועיים אמרנו לו תשמע, הבן אדם, האנשים האלה הם משפחות מעוטות יכולת תן להם את ה- 15,000 דולר האלה שיוכלו לבנות את הבית שלו.
יגאל מעודד: הוא לא מוכן.
יגאל מעודד: הוא לא מוכן לקדם את הנושא הזה.
יגאל מעודד: אמרנו לו כבר הייתה הסכמה ויהונתן בשיא הסכים עם זה והלך על זה ונתן לנו, והייתה החלטה לעשות מגרשים קטנים כדי שמשפחות יוכלו לבנות.
יגאל מעודד: המדינה חזרה בה מהמהלך הזה וזה דבר שחייב לתקן את זה.
עמירה דותן: הייתה החלטה?
מוטי אלימלך: לא מכיר החלטה כזאת.
מוטי אלימלך: החלטה רשמית לא הייתה.
יגאל מעודד: אפשר להביא את יהונתן?
יגאל מעודד: אפשר להביא את יהונתן לישיבה?
יוסי נוימן: המגרשים של ליברמן לא דובר שימכרו ב- 35,000 דולר?
יוסי נוימן: יש את זה בחוזה שאתם חתומים עליו.
יגאל מעודד: יש הסכם ניצנים ורשום מפורשות שמגרש קטן עולה 157,000 שקל ומגרש גדול 225.
יוסי נוימן: וכל אחד יבחר איזה מגרש שהוא רוצה.
יגאל מעודד: אין דבר זה, זה כתוב.
יגאל מעודד: והמדינה עכשיו הסכימה.
מוטי אלימלך: יש מספר מגרשים, שמלכתחילה נבנו שקבלן שבונה דירות עבור המפונים שירצו לרכוש, נקבע שבמגרש קטן העלות שלי היא אכן נמוכה אבל משקללים את זה בכל המחיר של הדירה.
מוטי אלימלך: הטענה שעכשיו נאמרת פה, וזה דבר, זה לפתוח מגרשים נוספים.
יוסי נוימן: 130 מגרשים של ליברמן בכמה אתה מוכר אותם לבן אדם?
מוטי אלימלך: יוסי, נראה לך שמה שכתוב בחוזה וכתוב מחיר רסמי של אותו מגרש של ליברמן שמישהו ילך אחורה ממנו?
יוסי נוימן: הלכו אחורה.
יוסי נוימן: ליברמן החזיר לנו 50,000 דולר.
אליעזר יעקב: הממשלה בהחלטתה אמרה יהיו שלושה סוגי מגרשים במתחם הזה יש מגרשים קטנים, ויש מגרשים רגילים ויש מגרשים לחקלאים.
אליעזר יעקב: היא נתנה שלושה מחירים ואישרה את זה וזה היגיון חכם בריא הכל בסדר.
אליעזר יעקב: כשבאה עכשיו החלוקה, ביישום של זה באו ואמרו, המדינה אמרה באופן טבעי יקזזו לאנשים מהפיצויים שהם קיבלו.
אליעזר יעקב: עכשיו, בא בן אדם רגיל, נורמלי, הולך לוקח מגרש של חצי דונם מקזזים לו 50,000 דולר.
אליעזר יעקב: בא אותו אחד מיעוט יכולת או לא יודע מה ואומר תנו לי מגרש קטן כי אני אין לי את הכוח והאפשרות וזה.
אליעזר יעקב: אומרים לו לא, תיקח מגרש ששווה 160 מטר אנחנו נקזז לך 225,000 שקל.
אליעזר יעקב: למה?
אליעזר יעקב: כי לא כתוב אחרת בחוק.
אליעזר יעקב: לא כתוב אחרת.
אליעזר יעקב: והיום אני אומר לך גם עד שמנהלת סל"ע הנוגעים בדבר.
אליעזר יעקב: .
אליעזר יעקב: זו החלטה מטומטמת ואין אף אחד לא יסתור כי האוצר כרגע מתעקש על הדבר הזה.
אליעזר יעקב: ואף אחד לא יפתור את הבעיה.
יוסי נוימן: משפחה שאין לה יכולת לא מסוגלת לתחזק מגרש גדול, אין לה כסף לבנות את הבית שלה בגלל שהיא קיבלה מעט מאוד כסף פיצויים.
יוסי נוימן: היא אומרת אני אקח מראש שאני יכולה לוותר על הזכות שלי, אני רוצה מגרש יותר קטן כי את זה אני אהיה מחויבת להחזיק.
יוסי נוימן: אין לי אני לא עובדת.
יוסי נוימן: אותה משפחה הם מובטלים.
אילן סממה: אני מנסה להסביר לך.
אילן סממה: ה- 157 מיועדים לפלח מסוים ואז יוצא מצב שהפיצויים שהם קיבלו מתאימים למחירים.
אילן סממה: אבל בכל מקרה אני מציע בנקודה הזו שתקבלי חוות דעת משפטית.
אילן סממה: את העניין הזה וככה גם נראה מה עושים.
יוסי נוימן: אני יכול לתת לך את התשובה של חוות הדעת המשפטית.
יוסי נוימן: המדינה אומרת לנו בצורה ברורה לא קראתם נכון את האותיות הקטנות, לא ירדתם למהותו של עניין, עבדנו עליכם, החתמנו אתכם בעסקה טלפונית, לא קראתם את האותיות הקטנות, זה מה שיש, תאכלו אותה.
יוסי נוימן: זה מה שאומרת לנו מדינה לאזרחים שלא עשו שום רע לאף אחד.
יוסי נוימן: תפסנו אתכם באותיות הקטנות.
קריאה: זה לא כתוב בשום מקום שהמגרשים האלה מיועדים לדיור ציבורי.
אליעזר יעקב: מי שהיה לו קראווילה של 90 מטר שילם כסף כמו 60 מטר.
עמירה דותן: סליחה.
עמירה דותן: מישהו יכול לשלוח לי פקס של הסכם ניצנים עם הקטע הזה?
יגאל מעודד: עוד משהו בקשר ליישובי הקבע.
יגאל מעודד: אנחנו כבר הבנו במשך כל השנה וחצי.
יגאל מעודד: במשך כל השנה וחצי אנחנו מנהלים משא ומתן שבתוך הקהילה שיהיו כולם ביחד.
יגאל מעודד: זה אומר כל אלה שהיה להם, גרו בשכירות פרטית, כל הזוגות הצעירים שהיה להם בתים בשכירות שם שיהיו איתנו.
יגאל מעודד: והיה ברור לכולם שאנחנו הולכים לפתור את זה, כמו שדיברנו על זה שיהיה ..
יגאל מעודד: מקום ב- 50% וכל הקהילה תכנס ליישוב ניצן וניצנים במכה אחת שתהיה בהגרלה ב-1.12 וזה לא קרה.
יגאל מעודד: כרגע המדינה אומרת תתנו לנו מכתב תנו איזה משהו שיתחייבו לכם.
יגאל מעודד: יש פה מכתב שכתוב מפורשות מיהונתן בשיא שאומר תשמר המסגרת הקהילתית.
יגאל מעודד: אני אקריא לך את הסעיף, הוא אומר מפורשות.
יגאל מעודד: לפני שנה.
יגאל מעודד: "תשמר המסגרת הקהילתית של נווה דקלים.
יגאל מעודד: היישוב ניצן יהיה ישוב הקבע של נווה דקלים".
יגאל מעודד: במפורש פה.
יגאל מעודד: "המדינה תעשה מאמץ לאפשר גם לתושבים הפרטים הוותיקים להשתלב במסגרת דיור הקבע בניצן בדרך של הקצאת מגרשים תמורת תשלום שיוסכם בעתיד.
יגאל מעודד: " דובר תמיד על מחיר שזה לא יהיה מחיר מלא, דובר על מחיר שיהיה דמי מקום, דיברנו על זה כל הזמן.
יגאל מעודד: כרגע המדינה עוצרת את זה.
יגאל מעודד: נכון להיום, כמו שאומרים, זה יכול להווה פתרון שאמרו לך, כשצביה נקש, המזכירה על יישובי הקבע, ואיתה אהרונסון דיבר שמה אמרו הכל ורוד שזה הולך להיות תוך, זה הולך להיות, אנחנו הולכים לפתור את הבעיה.
יגאל מעודד: אם זה, אם הבעיות האלה יפתרו, תדעי לך באמת זה יכול להיפתר ישוב הקבע בצורה מהירה מאוד.
יגאל מעודד: ניצן כרגע, כמעט התשתיות מוכנות והסכם הקבע לא פתור.
יגאל מעודד: אם יגיעו לזה אנשים יוכלו לבנות.
יגאל מעודד: כל יום שעובר, אנשים כמו שאמרו קודם, בונים את הבלוקים שלהם, בונים את הרעפים שלהם ובונים את הכל.
ליאור כלפה: עמירה, משהו באופן כולל.
ליאור כלפה: אני אומר את זה גם לאחד שהיה בתפקיד של יגאל לפני כן וכשיצאנו מהגוש אז נתנו עם אילן כהן ויהונתן בשיא.
ליאור כלפה: מאוד התחבטנו בשאלה לאן להגיע ולאן ללכת.
ליאור כלפה: זה לא סוג שחלקנו חשבו גם לאזורים אחרים בארץ.
ליאור כלפה: ללכת לאזורים אחרים.
ליאור כלפה: גם חיפשנו קצת אולי מקומות אידיאולוגיים כאלה ואחרים וההתחייבות לאורך כל התהליך הייתה שיהיה ניתן לשמר את המסגרת הקהילתית.
ליאור כלפה: כשאני מדבר לגבי, אני מדבר לשאר האזורים כולל הגולף כולל פרויקט ניצנים.
ליאור כלפה: לשמר את המסגרת הקהילתית וליצור מצב של העתק הדבק.
ליאור כלפה: כמו שאנחנו עושים במחשב העתק הדבק, לתת את האפשרות של העתק הדבק.
ליאור כלפה: הייתה פה התנהלות של משא ומתן ארוך של שנה וחצי שכל קהילה פה מסכמת 60 פגישות ברמה של מנכ"לים.
ליאור כלפה: של שלושה מנכ"לים: רוה"מ, שיכון ומנהלת סל"ע.
ליאור כלפה: 60 פגישות לפחות.
ליאור כלפה: כאשר כל התהליך הזה הלכנו דרך ארוכה מתוך הנחה, באנו עם רשימת דרישות מסוימות.
ליאור כלפה: רשימת הדרישות הצטמצמו והגענו אני חושב באזור של מרץ פחות או יותר, לאותם דרישות שהיו ברורות מאליו שהן זכות קיום של הקהילה.
ליאור כלפה: זאת אומרת קהילה יש לה כמה מרכיבים כדי להתקיים.
ליאור כלפה: חלק מהמרכיבים זה היה שהיא דואגת לחוליה החלשה שלה וזה איך אומרים?
ליאור כלפה: אף אחד לא ישאיר פצועים מאחור ושיהיה ברור.
ליאור כלפה: ואני אמרתי את זה גם לרענן דינור, אנחנו מבחינתנו, אם זה תמונת המצב, אתה יכול לשווק את ניצן כבר לציבור הרחב.
ליאור כלפה: אם זו ההחלטה שלך וזה אתה עומד אתה יכול כבר לשווק אותה היום לציבור הרחב.
ליאור כלפה: חד משמעית.
ליאור כלפה: ואני אומר בנושא הזה גם של החוליות החלשות בקהילה וגם של הדור הצעיר, במציאות שנוצרה כרגע, ברוך השם, הצעירים למשל אני מסתכל במושבים המצב הרבה יותר זה, הצעירים הם ממש בגיל 40-45 ונווה דקלים זה 35, 36.
ליאור כלפה: זה הצעירים היום.
ליאור כלפה: זו תמונת מצב שקהילה כיישוב קהילתי לא יכול להרשות לעצמו להגיע, בניגוד לעיר או מקומות אחרים, ליישוב שאין בו אוכלוסייה צעירה.
ליאור כלפה: ואם בנקודה הזו המדינה תעמוד ותתחפר כמו שזאב אלקין דיבר לפני כן, לצערינו הרב המציאות היא הרבה יותר עגומה ממה שחשבנו.
ליאור כלפה: אין דרך אחרת.
ליאור כלפה: שיהיה ברור.
ליאור כלפה: אין פה דרך אחרת.
ליאור כלפה: אם לא הולכים פה לפתרון, אם הקהילות במקומות שיוצאו קרי בניצן ניצנים והגולף, ולתת את המענה לשורות האחרונות שהגענו אליהם, אז אני חושב שאנחנו נמצאים במצב הרבה יותר חמור ממה שהיינו לפני כן.
אבי: בנושא של ניצנים, יש החלטת ועדת הכספים, מה שהזכיר קודם מוטי , שהכסף של החקלאות 30 מיליון שקל אט אט יעבור ואז הכל יסודר.
אבי: אז בנושא ניצנים, כסף לרכישת הקרקע, ספינת הדגל של מדינת ישראל בקטע של הפינוי של השיקום המפונים אושר לפני שלושה שבועות.
אבי: עד לרגע זה הכסף לא עבר.
אבי: וכשאת שואלת מה הבעיה?
אבי: בהתחלה אמרו לנו תשמעו גברת בשם רחל זכאי היא נסעה לחוץ לארץ, היא תחזור והכל יפתר.
אבי: לא יאומן... מישהו באוצר, עכשיו הוא נסע לחוץ לארץ, הוא חוזר היום מחר בעזרת השם זה יפתר.
אבי: מחר, אני לא רוצה לפגוע באף אחד פה כי אנשים עובדים קשה, מחר מנהלת סל"ע יוצאת לחופש שבוע ל- 5 ימים, 3 ימים.
אבי: על הכיפק זה מותר להם וזה בסדר גמור.
אבי: רק מה?
אבי: איפה הבעיה שלנו?
אבי: הכל ממשיך להתעכב.
אבי: ואני אגיד לך יותר מזה.
אבי: היינו בטוחים שהעסק הזה צועד לקראת פתרון.
אבי: יש החלטת ממשלה, לא החלטה שלי, החלטת ממשלה מגובה בהסכם, מה שנקרא הסכם ניצנים שכל פרויקט ניצנים הוא פרויקט שעובר לחוף אשקלון כברירת מחדל או לחילופין לרשות חדשה עצמאית.
אבי: לא זה ולא זה קורה.
אבי: לאחר שכל הוועדות של המומחים כולל הרשות, המועצה הארצית לתכנון ובניה החליטו לגבי פרויקט ניצנים.
אבי: יש החלטה שהפרויקט הזה, כל מרחב התכנון שלו עובר לחוף אשקלון קרי ועדת שיקמים.
אבי: משום מה זה לא מתבצע.
אבי: ניסינו להבין איפה זה נופל ואז התברר שהשר פשוט מעכב את החתימה שלו.
אבי: כיוון שהשר מעכב את החתימה שלו, בניגוד לדעתי להחלטת ממשלה, התוצאה היא שכל החומר זורם לאשקלון וכיודע לך אשקלון היא היחידה שהגישה בג"ץ נגד הפרויקט הזה, ומעכבת אותו בכל דרך שהיא.
אבי: והדבר הזה הוא פשוט לא יאומן, שמדינה מחליטה החלטות בלי לשתף אותנו, בניגוד להסכמים שהיא חתומה עליהם והכל מתנהל כרגיל.
אבי: וכולם שותקים.
אבי: בקטע הזה.
אבי: את יודעת מה?
אבי: אני יגיד לך יתרה מזו היום הזמין אותנו משרד התחבורה לדיון בנושא כבישים באתר ניצנים.
אבי: אני שמח, מבסוט, איזה יופי הולכים לקדם את הדברים.
אבי: מגיע לשם, על מה יושבים?
אבי: יש איזה, אני לא אנקוב בשמו של מיהו ומהו, יושב שם האיש הנכבד שהוא הבעלים של הפרויקט הזה, ובמה עוסקים?
אבי: משרד התחבורה נזעק חאמאס להגן על הזכויות של אותו בית אריזה וליצור דרך שכל המשאיות של בית האריזה הזה יעברו דרך פרויקט ניצנים.
אבי: דרך היישוב.
אבי: כל הסמיטריילרים האלה יכנסו לתוך היישוב, יעברו בתוכו.
אבי: אני נחרדתי, השתגעתם?
אבי: יש החלטה של כל הוועדות המקצועיות במדינת ישראל שהדבר הזה לא יתבצע.
אבי: דרך אגב ההצעה הזו עלתה כבר בעבר.
אבי: ומה שהדהים אותי, שמשרד התחבורה גם יושב שם ויושב לצידו כמובן הבעלים, היושב ראש, לא חשוב כרגע, של המפעל האדיר הזה והכל נראה כאילו זה הבית.
אבי: אני הייתי בטוח שבאים.
אבי: .
אבי: ומתברר שהולכים לדון על בעיות של בית אריזה של אדם מכובד מאוד במדינת ישראל.
אבי: ואני אומר שזה כבר חוצה כל גבול.
אבי: זה לא יכול להיות כדבר הזה.
אבי: שהיישוב, 700 יחידות.
אבי: פשוט לדעתי ירדו מהפסים לגמרי.
אבי: אני אומר לך קיימו ישיבה היום ואומר משרד השיכון חבר'ה זה לא הגיוני.
אבי: מה אתם רוצים?
אבי: יש החלטה בוועדות, יש החלטה במועצה הארצית שזו התוכנית.
אבי: גם משרד התחבורה בא ואומר חבר'ה זה לא הגיוני, אני רוצה לשנות את הכל.
אבי: ויושב שם הבעלים והוא מסביר גם איך לעשות את זה.
אבי: היו שם משרד התחבורה, משרד השיכון, מנהלת סל"ע, שיכון אדריכלים וכל הנציגים שלהם.
אבי: וזה פשוט אני אומר לך חוצה כל גבול.
אבי: אז אני מכבד את האנשים וזכותו להגן על הנכס שלו, וזכותו להגיד אני סוף סוף מתחיל לדאוג לדברים שלי אחרי שהייתי שנתיים בהשתתפות הממשלה ועשיתי המון טוב למפונים, אבל יש גבול לכל תעלול.
אבי: זה פשוט אני אומר לך, זה חוזר על עצמו בכל הכיוונים שאפשר רק להתייחס אליהם.
אבי: הילדים שלנו, הקטנים שילכו שם בכביש הזה, זה לא חשוב.
אבי: הוא אומר לי זה טבעי שאנחנו רוצים לסגור.
אבי: דרך אגב בגלל זה התחילה הבעיה, וכל הבעיה נוצרה בגלל שצריך לפתור את הבעיה שלו.
אבי: וצריך לחסום, זה בסדר גמור.
אבי: אין לי בעיה להמשיך לפתור את הבעיות שלו.
אבי: באמת.
אבי: אבל בגלל זה שכל הפרויקט מתעכב עכשיו ויחשבו מה עושים עם הכביש הזה.
אבי: אז אני חושב שפה כן הוועדה, שאלו אותי החברים תגיד לוועדה הזאת יש שיניים?
אבי: אז מעבר לרצון הטוב, ובאמת אנחנו יודעים שאת עושה מאמץ אדיר ותאמיני כל התשבחות מגיעות לך, בקטע הזה תגיד היא מסוגלת להגיד לממשלה סוף סוף.
אבי: ממשלה שלי מה את עושה?